BKP: Mentsük meg a gyermekeket!
(levél a püspökökhöz szerte a világon)
Kedves Püspök Atya,
Te vagy az apostolok utóda a mai nehéz időkben.
A rádió és a televízió bevezetése néhány évtizeddel ezelőtt alapvető változást hozott a családok életében. Régen a család esténként együtt imádkozott, ma a televíziót nézi, vagy mindenki a saját okostelefonját bámulja. Némely fiatal naponta több mint kilenc órát szentel ennek. Ma az emberek nemcsak az alkohol és a kábítószerek, hanem az okostelefonok rabjaivá is válnak. Világszerte háborút hirdettek a gyermekek ellen. Az orvosok már a gyermek megszületése előtt sugalmazó nyomást gyakorolnak az anyákra, hogy elkövessék meg nem született gyermekük meggyilkolását. Ha a nő nem enged, és a gyermek megszületik, közvetlenül születése után veszélyes oltások sorozata vár rá. Ezek következményeként sokszor autizmus vagy krónikus betegségek lépnek fel, úgyhogy a gyermekeknek ma a nyári időszakban akár 40 fokos lázuk is lehet.
Az a gyermek, aki óvodába kerül, olyan programokon köteles részt venni, amelyek erre hangolják és bűnös módon manipulálják, hogy elfogadja azt a gondolkodást, miszerint a fiú nem fiú, a lány pedig nem lány. Az ENSZ programjai még a kisgyermekek szisztematikus demoralizálását is bevezetik már négyéves kortól. A kisgyermekeknek szánt számos program egyike a következő címet viseli: „A (gyermekek) öröme a szexben”. Ezek bűncselekmények az ártatlan gyermekek ellen!
A helyes nevelésnek — amely a jövendő boldog házasság és a felelős szülőség alapja — feltétele, hogy a gyermekeket erkölcsi önfegyelemre vezessék. Ezzel szemben az iskolában az ENSZ programjai szerint bevezették az úgynevezett szexuális nevelést, amely szexuális perverziókra tanítja a gyermekeket, és önazonosságuk megtagadásához, a lelki egyensúly megbontásához, valamint rabszolgaszerű függőségekhez vezet. Ezek súlyos bűncselekmények a gyermekek ellen! Sőt, ma már az iskolákban hormonális készítményeket is adnak, amelyek célja a gyermek egészséges fejlődésének megállítása, hogy a manipulált gyermekek hormonkezelésnek vessék alá magukat, majd azt követően nemváltó műtéten essenek át. Ezek emberiesség elleni bűntettek! E gyermekekkel szembeni bestiális bűnözés a „gyermekjogok” fogalma mögé van elrejtve! A szülők mindezt tehetetlenül nézik. Ha védik a gyermekeiket, akkor például Németországban vagy az északi országokban, illetve Angliában és Franciaországban a fiatalkorúak igazságszolgáltatása a gyermekek visszafordíthatatlan elrablásával fenyegeti őket. Mindezt a gyermekek családon belüli erőszakkal szembeni védelmének álcája alatt. Ez az ördögien átgondolt csalás, amely korábban senkinek eszébe sem jutott volna, a legsúlyosabb bűntett a gyermekek és a szülők ellen. A bűnözőket, akik ezt a rendszert kitalálták és keresztülvitték, bíróság elé kellene állítani, börtönre ítélni, programjaikat pedig azonnal be kellene tiltani. Az az orvos, aki ilyen megcsonkítást követ el emberen, elárulja hivatását, amely az egészség és az élet védelme, és megszegi a hippokratészi esküt. Aki e műtéten átesik, egész életére megcsonkított marad. Nem tud családot alapítani, és a pszichébe való radikális beavatkozás mély depressziókat idéz elő. Ezt követően különféle önpusztító függőségek rabjává válik, legyen az alkoholizmus, kábítószer-függőség vagy más, és sokan öngyilkossággal végzik. Az ilyen ember már nem különbözteti meg a jót és a rosszat, zsarnoki, lelkiismeret nélküli egoistává lesz, és élete végéig csupán valamiféle emberi roncs marad.
       Kérdezzük: Ki terjeszti ezeket a bűntetteket, és miért? Mindezek mögött a hazugság és a halál lelke áll – az ördög. Ő sugallatait adja azoknak az embereknek, akik elvetették lelkiismeretüket és emberségüket, és befogadják a démonit. Ezek az emberek, akiknek kezében a hatalom van, torz ellen-törvényeket erőltetnek rá a társadalomra, és kegyetlen, önpusztító gonoszt hoznak be a közéletbe.
Mi a perspektívája egy így megmérgezett társadalomnak? Pokol a földön, és pokol a halál után. Az ilyen társadalomban véget ér a kereszténység, amely korábban védte a családot és a gyermekeket, kultúrát, iskolákat, kórházakat, karitatív szolgálatot teremtett, és az objektív igazsággal szembeszállt a gonosszal, amely mindig is jelen volt. Mindez a gonosz a megmérgezett lelki gyökérből fakad, amely minden emberben ott van mint ősszüleink bűnének öröksége. A gonosz titkát szent férfiak és nők tárták fel, és lelki orvosságot adtak ellene. E gonoszság fészke miatt, amely az engedetlenség és a hitetlenség első bűnével lépett be az emberiségbe, és programszerűen az időbeli és az örök önpusztítás felé vezet, maga Isten adta egyszülött Fiát. „Úgy szerette Isten a világot…” (Jn 3,16) Jézus Krisztus magára vette a gonosz e gyökerét annak minden következményével együtt, és halálával legyőzte a bűn halálát. A győzelem Őbenne van. „Nincs tehát most már semmi kárhoztatás azok számára, akik Krisztus Jézusban vannak, akik nem test szerint élnek, hanem Lélek szerint.” (Róm 8,1)
Ami a gyermekek sérelmére elkövetett gaztetteket illeti, ezek közé  tartozik továbbá a Gyermekkor 2030 projekt is. Ebben már a gyermekek teljes elembertelenítése a cél. Említsük meg a vakcinákat is, amelyek megváltoztatják az emberi genómot, és amelyeket fanatikusan szorgalmaztak a nemrégiben bevezetett kötelező vakcináláskor is. Ezek a bűntettek, amelyek az emberi természet elpusztításához vezetnek, magának az emberi nemnek a kiirtásához vezetnek. Ezt az emberirtó programot a transzhumanizmusnak nevezett filozófia, illetve inkább ideológia mozdítja elő.
Kedves apostol, az emberi lelkek pásztora, elsődleges feladatod, hogy az isteni törvényeket és az üdvözítő hit kincsét megőrizd a rád bízott lelkek számára: az igazhitű tanítással és az isteni parancsok szerinti élettel. Meg kell őket menteni a romlott Babilontól, ugyanakkor e világnak is világosságává, sójává és az üdvösség kovászává kell válniuk, amely önpusztító módon rohan az időbeli és az örök kárhozat felé.
Megértelek, Krisztus apostola: tehetetlenül nézed, amint a gonosz pusztítja a rád bízott halhatatlan lelkeket, akikért egykor Isten előtt számot kell adnod. Fájdalmasan kérdezed: „Mit tegyek én, mit tehetek egyáltalán? Teljesen tehetetlen vagyok.” Kezdj el imádkozni, és Isten világosságot és erőt ad neked, hogy Krisztus példája szerint jó pásztor légy, aki életét adja a rábízott lelkekért. Igen, világosságra és erőre van szükséged. Kérdezed: Mit tegyek konkrétan ebben a megoldhatatlannak tűnő helyzetben? Tekintélyed van: Isten tekintélye. Bátorítsd pásztorlevélben az asszonyokat, az édesanyákat, hogy bátran és egységben álljanak helyt a gyermekek ellen folyó mai háborúban gyermekeik megmentéséért. Először ezek az édesanyák egyesüljenek imádságban, mégpedig abban az időrendben, amelyben az apostolok és maga az Úr Jézus is imádkozott. Ez a nap folyamán egy rövid időszakasz: 9, 12, 15, 18 és 21 órakor, továbbá felkeléskor és lefekvés előtt. Vagyis napközben öt megállásról van szó. Körülbelül ötperces imádságról. Az ezekhez az időpontokhoz kötött imádságos megállásokhoz már kipróbált imádságminta is rendelkezésre áll, amelyet elkezdhetnek gyakorolni. Rövid bűnbánati eszmélésről van szó, majd a tökéletes bánat felindításáról Jézus nevének segítségül hívásával lélekben, Krisztus keresztje alatt. Ezután háromszor megismétlik az élet igéjét, lényegében a Szentírás egy versét, amely 14 napra van kijelölve. Az imádságnak ez a módja nem puszta elmélet, hanem az elmúlt 20 évben egy nagy imaközösség által kipróbált gyakorlat. 

Továbbá az imádságon túl az asszonyok az év folyamán minden hónap első vasárnapján tartsanak gyermekmentő megmozdulásokat, lehetőleg a saját falujukban és városukban, ezen jelszóval: „Anyák, mentsük meg gyermekeinket!” Követeljék a bűnös programok eltörlését, amelyek az iskolában pusztítják a gyermekeket, továbbá azoknak a törvényeknek az eltörlését is, amelyek a gyermekek szülőktől való elrablását teszik lehetővé (Barnevern, fiatalkorúak igazságszolgáltatása, az Isztambuli Egyezmény a kalóz GREVIO-val stb.). De követeljék azt a törvényt is, amely megtiltja az okostelefonok használatát a 15 év alatti gyermekek számára.
Talán, kedves Krisztus pásztora, nagy fájdalommal éled meg, hogy most már semmit sem vagy képes tenni a halhatatlan lelkek megmentéséért, akik a széles úton az örök kárhozat felé mennek. Megértelek, de tedd meg most ezt a lépést. Írj pásztori levelet, és a papokon keresztül bátorítsd az asszonyokat és az édesanyákat imádságra és gyermekmentő megmozdulásokra. A papok pedig a te példád nyomán bátorítani fogják ezeket az asszonyokat, hogy egyrészt imádkozzanak, másrészt bátran vegyenek részt a megmozdulásokon minden hónap első vasárnapján, egy éven át, azaz tizenkét megmozduláson. Tedd meg a hitnek ezt a lépését! Amikor Isten ítélőszéke elé állsz, talán már nagyon hamar, és a démonok vádolni fognak téged, s a Szentírást idézve azt mondják, hogy „haszontalan és rest” szolga voltál, és semmit sem tettél a halhatatlan lelkek megmentéséért, akkor az angyalod mint oltalmazód és ügyvéded felmutatja ezt a pásztorleveledet, amely nem egyet, hanem sokat megmentett e kicsinyek közül a bűnre való elcsábítástól (vö. Mt 18,5-6). Az angyal hozzáteszi: „Jézus mondta: Amit e legkisebbek közül eggyel tettetek, Velem tettétek.” És maga az Isten Fia ezt mondja majd neked: „Jó és hű szolgám, menj be Urad örömébe.” 

Élj ezzel a lehetőséggel, amelyet ma Isten ad neked. Írj pásztorlevelet, és az örökkévalóságban nem fogod megbánni.
BKP 

Lásd a hasonló videóra mutató hivatkozást 
https://youtu.be/KQ2PajBYS5s, https://bcp-video.org/save-children/  /angol/ 
https://youtu.be/w9QhUVkytio , https://bcp-video.org/fr/sauvez/  /francia/ 
A végén található az imádság rendje a nap folyamán végzett hét megálláshoz.
